《孤山访郑渭滨不值》
宋代·邓林

寂寞石琴台，香云拨不开。
多知骑鹤去，自欲买舟来。
葑岸春回草，山亭雨谢梅。
怀人成怅惘，日暮惜空回。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。